Kalvária (Vysoké Tatry)

Kalvária na Peknú vyhliadku je komplex 14 umeleckých diel, ktoré sú vyrobené prevažne z dreva. Nachádza sa na zalesnenom vršku na východnom okraji Starého Smokovca v meste Vysoké Tatry. Stavať ju začali v roku 2010 a ukončená bola v roku 2015. Na jej výstavbe sa podieľali Kúpele Nový Smokovec, Tatranská galéria v Poprade, mesto Vysoké Tatry a Spišská diecéza. Prístup Tatranská kalvária je umiestnená vo voľnej prírode a dá sa k nej v Starom Smokovci, dostať z cesty vedúcej na Hrebienok. Stačí hneď za chatou „Čučoriedka“, odbočiť pri informačnej tabuli vpravo. Je to nenáročná pešia trasa, vedúca po upravenej lesnej ceste, ktorej dĺžka je približne 1 kilometer. Na konci tejto trasy na Peknej vyhliadke je postavený altánok, odkiaľ je prekrásny pohľad na Starý Smokovec a jeho okolie. Táto kalvária je najvyššie položenou krížovou cestou v strednej Európe a jej najvyšší bod sa nachádza v nadmorskej výške asi 1080 metrov. Od železničnej stanice v Starom Smokovci, ktorá je v nadmorskej výške 1000 metrov je to prevýšenie približne 80 metrov. Architektúra Všetky zastavenia krížovej cesty, vytvorili profesionálni umelci - sochári zo Slovenska a Poľska. Ich diela majú výrazne moderný raz. Kurátorka tohto projektu Anna Ondrušeková v informačnom katalógu napísala: „Táto kalvária nie je klasickou krížovou cestou, ale výtvarnou výpoveďou umelcov. Je vyjadrením vzťahu súčasného človeka k pašijovým udalostiam a osobnosti Ježiša Krista. Je vyjadrením skúsenosti s nesením kríža vo vlastnom živote, pochopením zmyslu utrpenia, obeti aj oslobodzujúcej nádeje, ktoré pozemský život očisťujú a povznášajú.“ Zastavenia krížovej cesty Krížová cesta pozostáva zo 14 zastavení, zhmotnených do umeleckých diel, ktoré vytvorili títo umelci: Zastavenie I. - Slavomír Gabriška (2010) Zastavenie II. - Czesław Podleśny (2010) Zastavenie III. - Jozef Mundier (2011) Zastavenie IV. - Jaroslav Gaňa (2011) Zastavenie V. - Jaroslava Šicková (2011) Zastavenie VI. - Ján Šicko (2011) Zastavenie VII. - Jaroslav Drotár (2012) Zastavenie VIII. - Štefan Kovaľ (2012) Zastavenie IX. - Tibor Tóth (2012) Zastavenie X. - Jakub Kołodziejskij (2012) Zastavenie XI. – Rastislav Biarinec (2013) Zastavenie XII. – Ľubomír Purdeš (2013) Zastavenie XIII. - Ján Kudlička (2013) Zastavenie XIV. - Ivan Novotný (2015) Galéria Referencie Iné projekty Commons ponúka multimediálne súbory na tému Kalvária (Vysoké Tatry) Externé odkazy http://www.tatragaleria.sk/?id_menu=68029 http://www.rkctatry.sk/?get=p%29RB4wW7pg9G4gwEGgW3pJsg3E9gW7pBAGgEwW3pEBdg9G4gwEGgW7nsv3pGYMW73pEBd6Gsg59gW73p%7Cs%7CW7snYZM